Jake Jervis

Jake Mario Jervis (sündinud 17. septembril 1991 Wolverhamptonis) on Inglismaa jalgpallur, kes mängib äärepoolkaitsja või ründajana Soome kõrgliigaklubis Seinäjoki JK.

Ta kuulus noorena Wolverhampton Wanderersi ja Shrewsbury Towni noortesüsteemi. 2006. aastal liitus ta Birmingham Cityga. Birmingham City põhimeeskonnas debüteeris ta 23. jaanuaril 2010 Inglismaa karikamängus Evertoni vastu. Aastatel 2010–2012 oli Jervis lühikeste perioodide jooksul laenul mitmetes Inglismaa tugevuselt kolmanda ja neljanda liiga klubides. Birmingham City meeskonnas mängis ta hooajal 2012/13 kahes Inglismaa esiliiga mängus.

2013. aasta jaanuaris sõlmis ta lepingu Türgi kõrgliigaklubiga Elazığspor, kus mängis vaid hooaja 2012/13 teises pooles. Hooaja 2013/14 teises pooles mängis ta Inglismaa tugevuselt neljanda liiga klubis Portsmouth. 2014. aasta juunis sõlmis ta lepingu Šotimaa kõrgliigaklubiga Ross County ning lõi hooajal 2014/15 Šotimaa kõrgliigas 27 mänguga neli väravat. 2015. aasta juunis sõlmis ta lepingu Plymouth Argyle'iga. Jervis tegi aastatel 2015–2017 Inglismaa tugevuselt neljandas liigas kaks edukat hooaega, kui vastavalt 11 ja 12 väravat. Hooajal 2017/18 mängis ta Plymouth Argyle'iga Inglismaa tugevuselt kolmandas liigas League One, kus ta lõi 24 mänguga neli väravat. 2018. aasta jaanuaris sõlmis ta lepingu League One'i klubiga Luton Town"Luton sign Liverpool's Lloyd Jones, Ipswich's Flynn Downes & Plymouth's Jake Jervis". BBC Sport. 31.1.2018. Vaadatud 8.7.2022, kuid seal märkimisväärset edu ei saavutanud.  27. augustil 2019 lõi ta Inglismaa liigakarika teises voorus värava Cardiff City vastu, kuid see jäi ühtlasi tema viimaseks mänguks Luton Townis. Hooajal 2018/19 oli ta laenul League One'i klubis AFC Wimbledon ja hooajal 2019/20 League Two klubis Salford City.

2020. aasta augustis sõlmis ta kuni aasta lõpuni lepingu Seinäjoki JK-ga. Kümne mänguga lõi ta Soome kõrgliigas kolm väravat ja pikendas sama aasta novembris klubiga lepingu kuni 2022. aasta hooaja lõpuni. 2021. aastal lõi Jervis Soome kõrgliigas kaheksa väravat.

 Viited 

 Välislingid 

Kategooria:Inglismaa jalgpallurid
Kategooria:Birmingham City FC jalgpallurid
Kategooria:Notts County FC jalgpallurid
Kategooria:Swindon Town FC jalgpallurid
Kategooria:Preston North End FC jalgpallurid
Kategooria:Portsmouth FC mängijad
Kategooria:Luton Town FC mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1991